
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 208
                                                          din 28 decembrie 2017
                      privind aprobarea înfiinţării Clubului Sportiv Municipal Sighişoara, instituţie publică 

                                    în subordinea Consiliului Local al Municipiului Sighişoara

   
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului Municipiului Sighişoara, în calitate de iniţiator, înregistrat cu nr. 34.365/20.12.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;




Ţinând cont de prevederile art. 3, art. 11 alin. (1) şi (3), art. 12, art. 14, art.18^1 alin. (1), alin. (2) lit. a) şi alin. (3), art. 22 alin. (2), art. 23, art. 26 alin. (2) lit. b), art. 29, art. 30, art. 67 alin. (3) lit. c), alin. (4) lit. b), art. 69 alin. (1), (4) şi (5), art. 71 alin. (2) lit. a) din Legea educaţiei fizice şi sportului nr. 69/2000, cu modificările şi completările ulterioare, cu precădere cele ale O.U.G. nr. 38/2017;

 
Având în vedere prevederile Hotărârii Guvernului nr. 884/2001, pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000;
 
Văzând prevederile Legii nr. 273/2006 privind finanţele publice locale, cu modificările şi completările ulterioare;











           
Ţinând cont de dispoziţiile art. 191 alin. (2), din Legea nr. 287/2009 privind Codul Civil, republicată, cu modificările şi completările ulterioare;
 
Ţinând cont de prevederile Legii nr. 52/2003 privind transparenţa decizională în administraţia publică, republicată;

 
Având în vedere propunerea, înaintată în cadrul procedurii consultării publice a proiectului de act normativ de doamna Anghel Nicoleta Margareta, în calitate de președinte al Centrului pentru Dezvoltare Socială CEDES, înregistrată la Municipiul Sighișoara cu nr. 28.310 din data de 23.10.2017, în sensul includerii secției pe ramură de sport – badminton;

Ținând cont de propunerea formulată de doamna Lorincz Susana, în urma dezbaterii publice a proiectului de act normativ privind aprobarea înfiinţării Clubului Sportiv Municipal Sighişoara, instituţie publică subordonată Consiliului Local al Municipiului Sighişoara, organizată în data de 09.11.2017, prin care solicită includerea secției pe ramură de sport – automobilism sportiv, propunere considerată întemeiată și care este acceptată de inițiatorul proiectului;

Având în vedere că, în urma supunerii spre aprobare a proiectului de act normativ în plenul ședinței odinare a Consiliului local Sighișoara din data de 23.11.2017, s-a propus modificarea acestuia în sensul întocmirii unei organigrame și a unui stat de funcții care să fie prezentate spre aprobare, astfel încât să poată fi evidențiat numărul de persoane ce va fi încadrat, raportat la bugetul ce va fi alocat pentru desfășurarea activităților sportive în cadrul structurii sportive ce va fi înființată, sens în care executivul a procedat în consecință;   

 
Având în vedere Raportul de specialitate, înregistrat cu nr. 34.375/20.12.2017, întocmit de  Compartimentul Cultură, Sport, Învăţământ - Direcţia Relaţii Publice şi Comunicare, de Biroul Buget, Contabilitate, Salarizare - Direcţia Economică și de Serviciul Resurse Umane și Administrare Sistem Informatic, prin care se propune înfiinţarea unei structuri sportive, instituţie publică de interes local, cu denumirea ,,Clubul Sportiv Municipal Sighişoara” (C.S.M. Sighişoara), persoană juridică de drept public, în subordinea Consiliului Local al Municipiului Sighişoara, a cărei activitate să fie finanţată şi din alocaţii/subvenţii de la bugetul local al municipiului Sighişoara, cu sediul în municipiul Sighişoara, Piaţa Muzeului nr. 7, jud. Mureş;

Având în vedere avizele favorabile ale comisiilor de buget, comerț și juridică;
  În temeiul dispoziţiilor art. 36 alin. (1), alin. (2) lit. a) şi d), alin. (3) lit. b), alin. (6) lit. a) pct. 1, 3, 5, 6, alin. (9), art. 45 alin. (1), art. 73, art. 115 alin. (1) lit. b) din Legea nr. 215/2001, legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. (1) Se aprobă înfiinţarea unei structuri sportive, instituţie publică de interes local, cu denumirea ,,Clubul Sportiv Municipal Sighişoara” (C.S.M. Sighişoara), persoană juridică de drept public, în subordinea Consiliului Local al Municipiului Sighişoara, a cărei activitate să fie finanţată şi din alocaţii/subvenţii de la bugetul local al municipiului Sighişoara, cu sediul în municipiul Sighişoara, Piaţa Muzeului nr. 7, jud. Mureş.

  
(2) Structura sportivă înfiinţată se va organiza pe următoarele secţii pe ramuri de sport: arte marţiale, atletism, baschet, box, dans sportiv, fotbal, futsal, gimnastică, handbal, judo, lupte, sportul pentru toţi, sportul pentru persoane cu nevoi speciale, şah, tenis, tenis de masă, volei, badminton și automobilism sportiv.
  
(3) Funcţionarea Clubului Sportiv Municipal Sighişoara este condiționată de obținerea avizului de constituire, a înscrierii acestuia în Registrul Sportiv pentru obţinerea Certificatului de identitate sportivă, a autorizaţiei de funcţionare şi pentru afilierea la federaţiile de profil.

Art. 2. Se aprobă Regulamentul de organizare şi funcţionare a Clubului Sportiv Municipal Sighişoara, conform Anexei nr. 1, care face parte integrantă din prezenta hotărâre.
Art. 3. Se aprobă organigrama și statul de funcții ale Clubului Sportiv Municipal Sighișoara, conform Anexelor nr. 2 și nr. 3, care fac parte integrantă din prezenta hotărâre.
Art. 4. Cheltuielile pentru înfiinţarea, înregistrarea şi afilierea Clubului Sportiv Municipal Sighişoara se suportă din bugetul local.
Art. 5 Se împuterniceşte Primarul Municipiului Sighişoara să întreprindă toate demersurile necesare obţinerii avizului de constituire, a înscrierii acestuia în Registrul Sportiv pentru obţinerea Certificatului de identitate sportivă, a autorizaţiei de funcţionare şi pentru afilierea la federaţiile de profil.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Biroul Buget, Contabilitate, Salarizare - Direcţia Economică, Direcţia Administrarea Patrimoniului, Compartimentul Cultură, Sport, Învăţământ - Direcţia Relaţii Publice şi Comunicare, Serviciul Resurse Umane şi Administrare Sistem Informatic din cadrul Municipiului Sighişoara.
Art. 7. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel                
                                                                                          Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 10 voturi ”pentru” și 4 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;
  1 ex. Secretar;

  1 ex. Direcţia Administrarea Patrimoniului;

  2 ex. Compartimentul Cultură, Sport, Învăţământ - Direcţia Relaţii Publice şi Comunicare;
  1 ex. Biroul Buget, Contabilitate, Salarizare - Direcţia Economică;
  2 ex. Serviciul Resurse Umane și Administrare Sistem Informatic - Compartimentul Resurse Umane.

12 ex. 

B.A.
